Tekan ESC untuk melangkau adegan sisipan
Di Chaeronea, di tengah-tengah gelimpangan mayat yang ditusuk oleh tombak dan dihancurkan oleh pedang, harapan kemerdekaan negara kota Yunani dihenyak ke dalam lumpur.
Philip akhirnya dapat mengalihkan pandangannya ke timur, kepada cita-citanya yang telah lama dipegang untuk menjarah empayar Persia yang kaya.
Harapannya, bagaimanapun, tiba-tiba dipadamkan tanpa belas kasihan.
Pisau pembunuh upahan, tertusuk di antara tulang rusuk Philip... Singa Macedon itu berdarah dalam debu, nasib sama yang telah dibawanya ke atas ramai orang lain.
Dan demikian, setelah itu, Alexander, hanya pada usia 20 musim panas, menaiki takhta Macedon.
Para bangsawan bersumpah setia kepadanya - ada yang gembira, ada yang enggan; ada yang disebabkan kewajipan dan ada juga yang dengan muslihat.
Ada yang tidak diberi pilihan langsung, dihukum atas arahan raja baru sebelum mereka boleh menimbulkan masalah. Pembunuhan, seperti yang anda maklum, adalah sesuatu yang lazim dalam politik Macedonia.
Juga menjadi rutin adalah kecenderungan jiran utara Macedon untuk menyerang setiap kali seorang raja mati, seperti serigala yang berkumpul di bangkai segar apabila singa telah berpindah.
Dengan mahkota diraja yang berkilauan, yang baru diletakkan di atas kepalanya, Alexander berarak ke utara, di mana ujian sebenar pertama pemerintahannya sedang menanti.